EkBass/fiwiki-20250220-pages-articles huggingface dataset:
Órmos Marathokámpou

Órmos Marathokámpou () on Kreikan kylä, joka sijaitsee Sámoksen saarella. Se kuuluu hallinnollisesti Dytikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Marathókampoksen kuntaan ja vuodesta 2011 lähtien Sámoksen kunnan Marathókampoksen kunnallisyksikköön. Órmos Marathokámpou on osa Marathókampoksen kyläyhdyskuntaa. Kylän väkiluku on 194 (vuonna 2011). Órmos Marathokámpou sijaitsee Sámoksen lounaisrannikolla. Se on ylempänä sijaitsevan Marathókampoksen ranta-asutus ja satama. Hieman länteen sijaitsee Kámpoksen eli Votsalákian kylä. == Lähteet == Luokka:Dytikí Sámos Luokka:Pohjois-Egean saarten kylät
Pagóndas

Pagóndas () on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Pythagóreion kuntaan ja vuodesta 2011 lähtien Sámoksen kunnan Pythagóreion kunnallisyksikköön. Kylän väkiluku on 518 (vuonna 2011). Pagóndaksen kylä sijaitsee Sámoksen eteläisissä sisäosissa noin 12 kilometriä länteen Pythagóreion kylästä. Se on rakennettu vuorenrinteeseen noin 156 metrin korkeuteen merenpinnasta laskettuna. Kylä on perustettu viimeistään 1700-luvulla Sámoksen uudelleenasuttamisen jälkeen, ja se on ollut saaren vauraimpia maanviljelyskyliä hyvien viljelysmaiden ansiosta. Pagóndas muodostaa myös laajemman kyläyhdyskunnan (Δημοτική Κοινότητα Παγώνδου, Dimotikí Koinótita Pagóndou), johon kuuluvat varsinaisen Pagóndaksen kylän lisäksi kylät Iraío ja Kolóna. Koko yhdyskunnan väkiluku on 1 395. == Lähteet == == Aiheesta muualla == Luokka:Anatolikí Sámos Luokka:Pohjois-Egean saarten kylät
Vourliótes

Vourliótes (; myös Vurliótes) on Kreikan kylä, joka sijaitsee Sámoksen saarella. Se kuuluu hallinnollisesti Anatolikí Sámoksen kuntaan, Sámoksen alueyksikköön ja Pohjois-Egean saarten alueeseen. Aiemmin kylä kuului Vathýn kuntaan ja vuodesta 2011 lähtien Sámoksen kunnan Vathýn kunnallisyksikköön. Kylän väkiluku on 376 (vuonna 2011). pienoiskuva|vasen|upright=0.95|Vourliótesin kylää. Vourliótesin kylä sijaitsee Sámoksen pohjoisissa sisäosissa noin 21 kilometriä länteen saaren pääkaupungista Sámoksen kaupungista ja noin 20 kilometriä itään Karlóvasista. Se on rakennettu Karvoúnis-vuoren pohjoisrinteeseen noin 300 metrin korkeuteen merenpinnasta laskettuna. Kylä on syntynyt 1500-luvulla. Sen ensimmäiset asukkaat tulivat Vähästä-Aasiasta Voúrlan kylästä, mistä kylä on saanut nimensä. Hieman lännempänä sijaitsee Manolátesin kylä. Kylien välillä kulkee vaellusreitti. Vourliótes muodostaa myös laajemman kyläyhdyskunnan (Τοπική Κοινότητα Βουρλιωτών, Topikí Koinótita Vourliotón), johon kuuluvat varsinaisen Vourliótesin kylän lisäksi kylät Avlákia ja Kámpos sekä Vrontianín luostari (Moní Vrontá). Koko yhdyskunnan väkiluku on 501. == Lähteet == == Aiheesta muualla == Luokka:Anatolikí Sámos Luokka:Pohjois-Egean saarten kylät
Agía Pelagía (Iraklion)

Agía Pelagía () on Kreikan kylä, joka sijaitsee Kreetan saarella. Se kuuluu hallinnollisesti Malevízin kuntaan, Iraklionin alueyksikköön ja Kreetan alueeseen. Agía Pelagía on osa Achládan kyläyhdyskuntaa. Kylän väkiluku on 480 (vuonna 2011). Agía Pelagía sijaitsee Kreetan pohjoisrannikolla noin 20 kilometriä länteen saaren pääkaupungista Iraklionista. Antiikin aikana kylän paikalla sijaitsi Apellonian eli Apollonian kaupunki. Nykyinen kylä on kehittynyt turismikyläksi 1960-luvulta lähtien, ja siellä on useita hotelleja. Alueella on rantoja ja lukuisia pieniä poukamia. Aiemmin kylä kuului Gázin kuntaan ja vuodesta 2011 lähtien Malevízin kunnan Gázin kunnallisyksikköön. == Lähteet == == Aiheesta muualla == Luokka:Kreetan kylät Luokka:Malevízi
Chárakas

Chárakas (; myös Hárakas) on Kreikan kylä, joka sijaitsee Kreetan saarella. Se kuuluu hallinnollisesti Archánes-Asteroúsian kuntaan, Iraklionin alueyksikköön ja Kreetan alueeseen. Aiemmin kylä kuului Asteroúsian kuntaan ja vuodesta 2011 lähtien Archánes-Asteroúsian kunnan Asteroúsian kunnallisyksikköön. Kylän väkiluku on 812 (vuonna 2011). Chárakaksen kylä sijaitsee Kreetan eteläisissä keskiosissa noin 17 kilometriä itäkaakkoon Ágioi Dékan kylästä ja noin 45 kilometriä etelään Iraklionista. Kylän nimi oli venetsialaisvallan aikana San Giovanni. Myöhemmin kylä sai nimen Chárakas sen laidalla olevasta 35 metriä korkeasta kalliolohkareesta (Kreetan murteella charáki). Kylän nähtävyyksiin kuuluvat linna ja kirkko, jotka sijaitsevat kyseisellä kalliolla. Chárakaksen pääelinkeino on maatalous. Chárakas muodostaa myös laajemman kyläyhdyskunnan (Τοπική Κοινότητα Χάρακος, Topikí Koinótita Chárakos), johon kuuluvat varsinaisen Chárakaksen kylän lisäksi kylät Agía Fotiá ja Doráki. Koko yhdyskunnan väkiluku on 870. == Lähteet == == Aiheesta muualla == Luokka:Archánes-Asteroúsia Luokka:Kreetan kylät
Fourfourás

Fourfourás (; myös Furfurás) on Kreikan kylä, joka sijaitsee Kreetan saarella. Se kuuluu hallinnollisesti Amárin kuntaan, Réthymnon alueyksikköön ja Kreetan alueeseen. Aiemmin kylä kuului Kouríteen kuntaan ja vuodesta 2011 lähtien Amárin kunnan Kouríteen kunnallisyksikköön. Fourfourás muodostaa oman kyläyhdyskuntansa (Τοπική Κοινότητα Φουρφουρά, Topikí Koinótita Fourfourá). Kylän väkiluku on 605 (vuonna 2011). Fourfouráksen kylä sijaitsee Kreetan läntisissä keskiosissa Ída- eli Psiloreítis-vuoren länsipuolella linnuntietä noin 27 kilometriä kaakkoon Réthymnosta. Se on rakennettu noin 460 metrin korkeuteen merenpinnasta laskettuna. Kylän nimen on selitetty tulevan joko alueen tuulista tai venetsialaisvallan ajalta samannimisestä perheestä. Nykyisin Fourfourás tunnetaan erityisesti helpoimman Ída-vuorelle johtavan vaellusreitin lähtöpisteenä. Reitti on osa Euroopan kaukovaellusreittiä E4. Kylän nähtävyyksiin kuuluvat sen bysanttilais- ja venetsialaisaikaiset kirkot, mukaan lukien Pyhän Georgioksen (Ágios Geórgios), Pyhän Antonioksen (Ágios Antónios), Pyhän Nektarioksen (Ágios Nektários), Pyhän Paraskevan (Agía Paraskeví) sekä Neitsyt Marian (Panagía) kirkot. == Lähteet == == Aiheesta muualla == Luokka:Amári Luokka:Kreetan kylät
Káto Asítes

Káto Asítes () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Aiemmin kylä kuului Gorgolaḯniksen kuntaan ja vuodesta 2011 lähtien Iraklionin kunnan Gorgolaḯniksen kunnallisyksikköön. Kylän väkiluku on 1 076 (vuonna 2011). Káto Asítesin kylä sijaitsee Kreetan keskiosissa noin 23 kilometriä lounaaseen Iraklionin kaupungista. Se on rakennettu Ída- eli Psiloreítis-vuoren itärinteeseen noin 459 metrin korkeudelle merenpinnasta laskettuna. Kylän nimi johdetaan Assoksesta tulleisiin ja seudulle pysyvästi asettuneisiin sotilaisiin, jotka olivat mukana palauttamassa saarta Bysantin valtaan vuonna 961. Kylän tärkeimmät kirkot on omistettu Pyhälle Paraskevalle (Agía Paraskeví) sekä Vapahtajan kirkastumiselle (Metamórfosi tou Sotíros). Kylän nähtävyyksiin kuuluu myös Gorgolaḯniksen luostari (Moní Gorgolaḯni). Káto Asítes muodostaa myös laajemman kyläyhdyskunnan (Τοπική Κοινότητα Κάτω Ασιτών, Topikí Koinótita Káto Asitón), johon kuuluu varsinaisen Káto Asítesin kylän sekä Gorgolaḯniksen luostarin lisäksi myös Nísin kylä. Koko yhdyskunnan väkiluku on 1 083. == Lähteet == == Aiheesta muualla == Luokka:Iraklion Luokka:Kreetan kylät
Lákkoi

Lákkoi (; myös Lákki) on Kreikan kylä, joka sijaitsee Kreetan saarella. Se kuuluu hallinnollisesti Plataniáksen kuntaan, Chanián alueyksikköön ja Kreetan alueeseen. Aiemmin kylä kuului Mousoúroin kuntaan ja vuodesta 2011 lähtien Plataniáksen kunnan Mousoúroin kunnallisyksikköön. Kylän väkiluku on 212 (vuonna 2011). Lákkoin kylä sijaitsee Lefká Óri -vuorten pohjoisrinteessä Kreetan läntisissä sisäosissa Chaniásta Omalókseen ja Samarián rotkolle vievän tien varrella. Se on rakennettu noin 450 metrin korkeuteen merenpinnasta laskettuna. Kylän pääelinkeino on maatalous. Lákkoi muodostaa myös laajemman kyläyhdyskunnan (Τοπική Κοινότητα Λάκκων, Topikí Koinótita Lákkon), johon kuuluvat varsinaisen Lákkoin kylän lisäksi Askordalóksen ja Omalóksen kylät. Koko yhdyskunnan väkiluku on 270. == Lähteet == == Aiheesta muualla == Luokka:Kreetan kylät Luokka:Plataniás
Meseléroi

Meseléroi (; myös Meseléri) on Kreikan kylä, joka sijaitsee Kreetan saarella. Se kuuluu hallinnollisesti Ierápetran kuntaan, Lasíthin alueyksikköön ja Kreetan alueeseen. Meseléroi muodostaa oman kyläyhdyskuntansa (Τοπική Κοινότητα Μεσελέρων, Topikí Koinótita Meseléron). Kylän väkiluku on 135 (vuonna 2011). Meseléroin kylä sijaitsee Kreetan itäosissa noin 10 kilometriä pohjoiseen Ierápetran kaupungista ja saaren etelärannikosta. Se on rakennettu noin 360 metrin korkeuteen merenpinnasta laskettuna. Meseléroin paikalla sijaitsi antiikin aikana Oleroksen kaupunki, ja myös kylän nimi palautuu antiikin aikaisen kaupungin nimeen. Meseléroin tärkein kirkko on omistettu Johannes Kastajalle (Ágios Ioánnis Pródromos). Kylän lähiseudun nähtävyyksiin kuuluu myös Panagía (Neitsyt Maria) Vryoménin luostari (Moni Panagías Vryoménis) noin neljä kilometriä kylästä itään. Sen kirkko on 1400-luvulta ja muut rakennukset 1500-luvulta. == Lähteet == Luokka:Ierápetra Luokka:Kreetan kylät
Mílatos

Mílatos () on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Aiemmin kylä kuului Vrachásin kuntaan ja vuodesta 2011 lähtien Ágios Nikólaoksen kunnan Vrachásin kunnallisyksikköön. Kylän väkiluku on 178 (vuonna 2011). Mílatoksen kylä sijaitsee Kreetan itäosissa lähellä saaren pohjoisrannikkoa, noin 30 kilometriä luoteeseen Ágios Nikólaoksen kaupungista ja noin 45 kilometriä itään Iraklionista. Nykyinen kylä on ottanut nimensä sen lähellä sijainneelta antiikin aikaiselta Milatoksen kaupungilta. Varsinainen kylä sijaitsee noin kilometrin sisämaassa. Rannikolla sijaitsee kylän ranta- asutus Paralía Milátou. Ne ovat yhdessä osa Vrachásin kyläyhdyskuntaa. Kylän lähistön nähtävyyksiin kuuluu Mílatoksen luola, jonka koko on noin neliömetriä. Sen pituus on noin 73 metriä, suurin leveys 63 metriä ja korkeus puolesta metristä kolmeen metriin. Luola on ollut asuttu neoliittisella kaudella. Luola muistetaan kreetalaisten kapinallisten ja siviilien suojapaikkana turkkilaisia vastaan vuonna 1823, ja tässä yhteydessä tapahtuneesta taistelusta ja kansanmurhasta. == Lähteet == == Aiheesta muualla == Luokka:Ágios Nikólaos Luokka:Kreetan kylät
Kyriamádi

Kyriamádi () on kahden pienen niemeksi muuttuneen saaren ryhmä Kreetan saaren koillisrannikolla Kreikassa. Ne kuuluvat Siteían kuntaan Lasíthin alueyksikössä. Kyriamádin saaret sijaitsevat noin 34 kilometrin päässä Siteían kaupungista ja noin 16 kilometriä Palaíkastrosta. Saarista pohjoisemman kärki tunnetaan Síderoksen niemenä, joka muodostaa koko Kreetan saaren koilliskärjen. Nykyisin saaret yhdistyvät sekä toisiinsa että Kreetan pääsaareen kapeampien maakannasten kautta, ja niille kulkee autotie. Saarten välinen lännenpuoleinen lahti tunnetaan nimellä Kyriamádinlahti (Órmos Kyriamádi) ja idempi nimellä Daskaleiánlahti (Órmos Daskaleiá). Saaret Kreetan pääsaaresta erottava lännenpuoleinen lahti tunnetaan puolestaan nimellä Téntanlahti (Órmos Ténta). Saarista itään sijaitsee Elásan saari ja luoteeseen Dionysadien saaret. Pohjoisemman saaren pohjoisrannikon edustalla sijaitsee pieni Síderoksen saari. Saaret muodostavat yhdessä Kreetan pääsaaren koillisosan kanssa hehtaarin kokoisen Natura 2000 -alueen. Saarilla sijaitsevat rannat Téntas ja Ágios Isídoros. == Lähteet == Luokka:Kreetan niemet ja niemimaat Luokka:Kreetanmeren saaret Luokka:Kreikan Natura-alueet Luokka:Siteía
Síderos

Síderos ( tai Ακρωτήριο Σίδερο, Akrotírio Sídero), antiikin Sammonion (; ) ja Salmone (; ), on niemenkärki Kyriamádin niemeksi muuttuneilla saarilla Kreetalla Kreikassa. Se muodostaa Kreetan koilliskärjen. Niemi kuuluu Siteían kuntaan Lasíthin alueyksikössä. Síderoksen niemenkärki sijaitsee noin 34 kilometrin päässä Siteían kaupungista ja noin 16 kilometriä Palaíkastrosta. Se on osa Kyriamádin kahden saaren pohjoisempaa saarta. Saaret yhdistyvät Kreetan pääsaaren kannasten kautta ja autotiellä. Niemellä sijaitsevat vuonna 1880 rakennettu Síderoksen majakka, jonka korkeus on 15 metriä, sekä Pyhän Isidoroksen (Ágios Isídoros) kirkko. Siellä on myös Kreikan merivoimien käyttämiä rakennelmia. Noin kilometrin länteen Síderoksen niemenkärjestä sijaitsee pieni kalliosaari nimeltä Sídero eli Strongyló. Niemenkärjen luoteispuolella sijaitsevat Dionysadien saaret ja itäpuolella Elásan saari. Niemi ja saaret ovat osa seudun Natura-aluetta. == Lähteet == == Aiheesta muualla == Luokka:Kreetan niemet ja niemimaat Luokka:Kreikan Natura-alueet Luokka:Siteía
Rouvali

Rouvali on seuraavien suomalaisten henkilöiden sukunimi: * Eveliina Rouvali (s. 1997), kuulantyöntäjä * Santtu-Matias Rouvali (s. 1985), kapellimestari ja lyömäsoittaja * Simo Rouvali (s. 1975), jääkiekkoilija * Teuvo Rouvali (1921–2001), yritysjohtaja, kauppaneuvos. Luokka:Luettelot henkilöistä sukunimen mukaan
Sídero

Sídero (, myös Síderos, Σίδερος) eli Strongyló (Στρογγυλό) on pieni Kreikan saari, joka kuuluu Kreetan saariin ja sijaitsee Kyriamádin pohjoissaaren rannikolla noin kilometrin länteen Kreetan koilliskärjestä Síderoksen niemestä. Saaren pinta-ala on noin 0,0007 neliökilometriä ja se on asumaton. Hallinnollisesti Síderos kuuluu Siteían kuntaan Lasíthin alueyksikköön ja Kreetan alueeseen. == Lähteet == Luokka:Kreetanmeren saaret Luokka:Siteía
Erkinheimo

Erkinheimo voi tarkoittaa: * Heidi Erkinheimo (s. 1994), yleisurheilija * Jaakko Erkinheimo (s. 1981), kymmenottelija ja yleisurheiluvalmentaja * Sanna Erkinheimo (s. 1981), pikajuoksija Luokka:Luettelot henkilöistä sukunimen mukaan
Koukkari

Koukkari voi tarkoittaa: * Antti Koukkari (1914–1958), kansanedustaja * Esa Koukkari (s. 1938), rakennusmestari ja kirjailija Luokka:Luettelot henkilöistä sukunimen mukaan
Maire Virkkunen-Harki

Maire Annikki Virkkunen-Harki (o.s. Nuorsalo, 22. syyskuuta 1917 Helsinki – 22. heinäkuuta 1993 Helsinki) oli suomalainen mezzosopraanolaulaja, laulunopettaja ja muotitaiteilija. Hän avasi 1950-luvulla Suomen ensimmäisen boutique-tyyppisen muotimyymälän Atelier Maire Virkkunen. Maire Virkkunen- Harki syntyi ekonomi Yrjö Nuorsalon varakkaaseen helsinkiläisperheeseen ja aloitti laulajanuransa radiossa ”Pikku Maijana” Markus-sedän lastenohjelmissa. Hän opiskeli ensin Tampereen musiikkiopistossa ja valmistui vuonna 1937 laulunopettajaksi Sibelius-akatemiasta. Hän jatkoi opintojaan Wienin musiikkiakatemiassa Paula Mark von Neusserin johdolla 1938–1939 sekä Berliinin musiikkikorkeakoulussa vuosina 1942–1944 Hertha von Dehenlovin johdolla. Suomen solmittua rauhan Neuvostoliiton kanssa Virkkunen-Harki joutui Saksassa internoiduksi, kunnes pääsi tanskalaisten avulla palaamaan Suomeen. Suomessa hän jatkoi Keski-Euroopassa aloittamiaan konsertteja ja esiintyi myös rintamakiertueilla. Helsingin Kaupunginteatteri kiinnitti hänet pian laulajatar-näyttelijäksi, mutta sotien jälkeen saksalaismielisenä tunnettu taiteilija kohtasi vieroksuntaa ja vaihtoi alaa yrittäjäksi, ensin kampaajaksi, sitten ompelijaksi ja muotisuunnittelijaksi. Atelier Maire Virkkunen oli Helsingin ja koko Suomen ensimmäinen muotiputiikki eli ranskalaistyylinen boutique-myymälä. Alanvaihdon jälkeen ”Madame Maire” lauloi yhä yksityistilaisuuksissa Helsingin seurapiirielämässä. Maire Virkkunen- Harkille myönnettiin 1986 valtion ylimääräinen taiteilijaeläke. Hän oli naimisissa vuosina 1939–1949 toimittaja-kirjailija Veli Virkkusen kanssa ja vuodesta 1958 teollisuusneuvos Ilmari Harkin kanssa tämän kuolemaan 1979 saakka.. Yleisradion kirjallisuustoimittaja Juha Virkkunen (1941–2008) oli hänen poikansa.Helsingin kaupunginkirjaston kysymyspalvelu : Koska on kuollut ja mihin haudattu Maire Virkkunen Harki ? Viitattu 19.9.2018. Virkkunen-Harki menehtyi 75-vuotiaana pitkään sairastettuaan Kivelän sairaalassa Helsingissä. Hänet on haudattu Hietaniemen hautausmaalle Helsinkiin. ==Lähteet== ==Aiheesta muualla== * Luokka:Suomalaiset muotisuunnittelijat Luokka:Suomalaiset mezzosopraanot Luokka:Vuonna 1917 syntyneet Luokka:Vuonna 1993 kuolleet
Box

Box oli Basso Median omistama suomalainen radiokanava, joka aloitti toimintansa 1. heinäkuuta 2018. Box kuului Helsingissä taajuudella 101,4 MHz ja SuomiRock aloitti Boxin taajuudella Bauer Median ostettua Basso Median. == Lähteet == == Aiheesta muualla == * Boxin kotisivut Luokka:Suomalaiset radioasemat Luokka:Basso Media Luokka:Vuonna 2018 perustetut radioasemat Luokka:Vuonna 2020 lakkautetut radioasemat
Androkles ja leijona

Androkles ja leijona on vanha tarina antiikin ajoilta. Tarinan on muistiinmerkinnyt Aulus Gellius, 100-luvun kirjailija. Androkles oli karannut afrikkalainen orja Roomassa ja hän oli piiloutunut luolaan. Samassa luolassa oli haavoittunut leijona, joka oli saanut piikin tassuunsa. Androkles ei paennut vaan otti piikin pois leijonan jalasta. Vuosia myöhemmin kristityksi kääntynyt Androkles jäi roomalaisten vangiksi ja joutui sirkukseen leijonien eteen. Kaikkein suurin niistä hyökkäsi Androklesta kohti mahtava kita ammollaan, mutta kierähtikin hänen jalkoihinsa kuin kotikissa ja puremisen sijaan nuoli hänen käsiään. Se oli Androkleen luolassa parantama leijona. Näin nähdyn ihmeen vuoksi Androkles armahdettiin ja hän sai pitää henkensä. Myöhemmin satu esiintyy useissa satukirjoissa ja siitä on tehty myös näytelmiä ja elokuvia. == Lähteet == == Aiheesta muualla == * Luokka:Sadut Luokka:Myytit
Banbha

Banbha tai Banba on Lebor Gabála Érennin (Valloitusten kirja) mukaan yksi Irlannin kolmesta eponyymisestä jumalattaresta. Kaksi muuta ovat Eriu ja Fodla.Green 1997, s. 39 Banbha oli esiäiti, sillä tarujen mukaan hän oli Cesairin äiti, ja Cesair oli Irlannin ensimmäisten myyttisten valloittajien johtaja ajalta ennen vedenpaisumusta. Myöhemmin, kun Milin pojat eli gaelit valloittavat Irlannin, on Banbha yksi jumalattarista, jotka vaativat, että saari nimetään hänen mukaansa. Banbhan puoliso on Tuatha Dé Danananniin lukeutuva Mac Cuill. == Lähteet == *Green, Miranda J. : Dictionary of Celtic Myth and Legend. Thames & Hudson 1997. ISBN 0-500-27975-6 === Viitteet === Luokka:Kelttiläiset jumalat Luokka:Kansallishenkilöitymät
Reisitaskuhousut

Reisitaskuhousut ovat housut, joissa on yksi tai useampi tasku lantionkorkeuden lisäksi myös lahkeiden yläosissa, reisien kohdalla. Reisitaskuhousut olivat alun perin tarkoitettu retkeilyyn ja eräharrastuksiin, mutta sittemmin ne on tunnettu työ- ja vapaa-ajan vaatteena. Niitä tehdään muun muassa viranomaiskäyttöön esimerkiksi sotilaille ja poliiseille. Ennen reisitaskuhousujen materiaali oli villa, mutta nykyään housut on tehty usein kestävästämmästä materiaalista. Housujen malli on yleensä rento, esimerkiksi farkkumainen. Materiaali voi olla farkkukankaasta. Reisitaskut olivat muodin huipulla 1990-luvulla, mutta nykyisin niitä käytetään pääosin käytännöllisistä syistä. Housuissa on enemmän taskuja erilaisille säilytystiloille, eli esimerkiksi taskulamput ja muut työkalut löytyvät käden ulottuvilta. Taskut voi olla myös vetoketjulla suljettavat. Housuissa saattaa olla myös vyötärön- ja nilkankiristysnyörit sekä erilaisia muita yksityiskohtia, joilla parannetaan käytettävyyttä. == Historia == Reisitaskuhousut olivat alun perin armeijan käytössä. Taistelukäytössä ne nähtiin ensin brittijoukoilla vuonna 1938 ja Yhdysvaltain sotilailla 1940-luvun puolessa välissä toisessa maailmansodassa. Englanninkielisen nimen cargo pants sana cargo (suom. ”rahti”) kuvasti isoja taskuja. Konsepti kopioitiin myös laskuvarjojoukoille, kun tarvittiin lisää kantamuksia ja ammuksia matkaan. == Lähteet == == Aiheesta muualla == Luokka:Housut
I Had the Craziest Dream

I Had the Craziest Dream on Harry Warrenin säveltämä ja Mack Gordonin sanoittama kappale, joka julkaistiin vuonna 1942. Kappale on esitetty alun perin vuoden 1942 elokuvassa Rosita tanssii ja hymyilee. Sen laulaa Helen Forrest, ja häntä säestää Harry Jamesin orkesteri. ”I Had the Craziest Dream” soi ensimmäisessä Hit Kit -ohjelmassa, joka on Yhdysvaltain armeijan versio tunnetusta radio-ohjelmasta Your Hit Parade. ==Lähteet== Luokka:Mack Gordonin sanoittamat kappaleet Luokka:Vuoden 1942 kappaleet Luokka:Harry Warrenin säveltämät kappaleet Luokka:Billboard Hot 100 -listan ykköset
Fotografia (Antônio Carlos Jobimin kappale)

Fotografia () on Antônio Carlos Jobimin vuonna 1959 säveltämä ja sanoittama bossa nova -kappale. Se julkaistiin ensi kertaa Sylvia Tellesin vuoden 1959 albumilla Amor de Gente Moça. Kappale on julkaistu Jobimin esittämänä muun muassa Jobimin vuoden 1967 albumilla A Certain Mr. Jobim sekä Jobimin ja Elis Reginan vuoden 1974 albumilla Elis & Tom. ”Fotografia” oli yksi Jobimin ensimmäisistä sävellyksistä, jonka hän sekä sävelsi että sanoitti. ==Levytyksiä== * Sylvia Telles – Amor de Gente Moça (Musicas de Antônio Carlos Jobim) (1959) * Astrud Gilberto – The Astrud Gilberto Album (1965) * Antônio Carlos Jobim – A Certain Mr. Jobim (1967) * Dick Farney – Dick Farney: Piano Orquestra: Gaya (1967), Dick Farney (1973) * Nara Leão – Dez Anos Depois (1971) * Elis Regina & Antônio Carlos Jobim – Elis & Tom (1974) * Ella Fitzgerald – Ella Abraça Jobim (1981) * Rosa Passos – Curare (1991) * João Gilberto – Eu Sei que Vou Te Amar (1994) * Joe Henderson – Double Rainbow: The Music of Antônio Carlos Jobim (1995) * Gal Costa – Gal Costa Canta Tom Jobim Ao Vivo (1999) * Dave Liebman Group – The Unknown Jobim (2001) * Jaques Morelenbaum, Paula Morelenbaum & Ryuichi Sakamoto – Morelenbaum 2/Sakamoto: Casa (2001), A Day in New York (2003) * Flora Purim – Perpetual Emotion (2001) * Claudia Telles – Tributo a Tom Jobim (2001) * Palmyra & Levita with João Donato – Here's That Rainy Bossa Day (2002) * Eliane Elias – Dreamer (2004) * Antonio Adolfo & Carol Saboya – Ao Vivo Live (2006) * Lisa Ono – Music of Antônio Carlos Jobim: Ipanema (2007) * Mark Murphy – Lucky to Be Me (2010) * Vanessa da Mata – Vanessa da Mata canta Tom Jobim (2013) * Wanda Sá – Photograph: The Song of Antônio Carlos Jobim (2014) * Stacey Kent – I Know I Dream – The Orchestral Sessions (2017) ==Lähteet== Luokka:Bossa nova -kappaleet Luokka:Antônio Carlos Jobimin sanoittamat kappaleet Luokka:Antônio Carlos Jobimin säveltämät kappaleet Luokka:Vuoden 1959 kappaleet
Look Who’s Talking

Look Who's Talking - The Album on ruotsalais-nigerialaisen artistin Dr. Albanin kolmas albumi, joka julkaistiin vuonna 1994. Albumin tuottajivat Denniz Pop, Kristian Lundin, John Amatiello, Ira Ward, ja Kojo Thompson. Sen julkaisivat levy-yhtiöt Ariola Records / BMG/Rec.Service. == Kappaleet == # Hard Pan Di Drums – 6:22 # Look Who's Talking! – 3:13 # Free Up Soweto – 3:24 # Away from Home – 3:45 # Gimme Dat Lovin – 4:06 # Let the Beat Go On – 3:56 # Fire – 3:41 # Home Sweet Home – 3:11 # Go See the Dentist – 4:27 # Sweet Little Girl – 3:05 # Plastic Smile – 3:42 # Awillawillawillahey – 4:10 # Look Who's Talking! (Stone's Radio) – 4:07 Luokka:Dr. Albanin albumit Luokka:Vuoden 1994 albumit
Wallisellen

Wallisellen on kaupunki Sveitsissä Zürichin kantonissa. Kaupungissa on noin 16 000 vakinaista asukasta. == Maantiede == Wallisellen sijaitsee Glattjoen laaksossa Zürichin koillispuolella. Muita naapurikaupunkeja ovat Opfikon, Kloten, Dietlikon ja Dübendorf. == Liikenneyhteydet == Moottoritiet A1 ja A4 kulkevat Wallisellenin kautta. SBB:n rautatiet Zürichistä Wetzikoniin ja Effretikoniin kulkevat kaupungin kautta. == Talous == Wallisellenissä sijaitsee maan liikevaihdoltaan suurin, Migroksen omistama kauppakeskus, Glattzentrum. == Lähteet == * === Viitteet === == Aiheesta muualla == * *
Riehen

Riehen on kaupunki Sveitsissä Basel-Stadtin kantonissa. Kaupungissa on runsaat 21 000 vakinaista asukasta. == Maantiede == Riehen sijaitsee Reinin pohjoisrannalla ja Wiesejoen itäpuolella. Kaupunki rajoittuu monelta suunnalta Saksan Baden-Württembergiin: pohjoisessa naapurikuntia ovat Weil am Rhein ja Lörrach, idässä ja etelässä Inzlingen ja Grenzach-Wyhlen. Riehenin naapurikuntia Sveitsin puolella ovat Basel, Bettingen ja Birsfelden. == Liikenneyhteydet == Baselin-teiden lisäksi Rieheniin johtaa niin sanottu tullivapaa maantie Saksan kautta. SBB:n junat Basel Badischer Bahnhofin asemalta Lörrachiin kulkevat Riehenin kautta. == Lähteet == * === Viitteet === == Aiheesta muualla == Luokka:Basel-Stadtin kunnat Luokka:Sveitsin kaupungit
Dom Aleixo -luokka

Dom Aleixo -luokka oli Portugalin laivaston kahden 1960-luvun lopulla valmistetun aluksen muodostama partioveneluokka (). Alukset olivat palveluskäytössä 1967–1998 sijoitettuna vuoteen 1975 saakka Kap Verdelle, minkä jälkeen ne olivat Algarvessa. == Alukset == Dom Aleixo -luokan partioveneet Nimi Telakka Kölinlasku Vesille Valmis Kohtalo NRP Dom Aleixo Estaleiros Navais de São Jacinto, Aveiro 1967 poistettu palveluksesta 1998 NRP Dom Jeremias Estaleiros Navais de São Jacinto 1967 luokiteltu 1977 merentutkimusalukseksi A5202 palautettu 1989 partioalukseksi poistettu palveluksesta 1998 == Lähteet == * *
NRP São Miguel (A5208)

NRP São Miguel (runkonumero A5208) oli Portugalin laivaston tankkeri. == Valmistus == Norjalaiset A/S Luksefjell & A/S Rudolf Oslosta tilasivat aluksen Howaldtswerkeltä Kielistä Saksasta. Sirefjelliksi nimetty alus maksoi 14 250 000 Norjan kruunua ja valmistui 1962.sjohistorie.no == Palvelus == Alus myytiin elokuussa 1971 Cia Nacional de Navegacao S.a.r.l:lle Lissaboniin 960 000 Yhdysvaltain dollarilla. Uusi omistaja nimesi aluksen Cabo Verdeksi. Portugalin laivasto osti 8. lokakuuta 1985 aluksen tukilaivaksi Azoreille. Alus nimettiin NRP São Migueliksi. Alus poistettiin palveluksesta 1994. == Lähteet == Luokka:Portugalin laivaston apualukset
LDM200-luokka

LDM200-luokka () oli Portugalin laivaston viiden aluksen muodostama maihinnousualusluokka. == Alukset == LDM200-luokan maihinnousualukset Nimi Telakka Kölinlasku Vesille Valmis Kohtalo NRP LDM201 1964 poistettu palveluksesta 1971 NRP LDM202 1964 poistettu palveluksesta 1972 NRP LDM203 1964 poistettu palveluksesta 1973 NRP LDM204 1964 poistettu palveluksesta 1974 NRP LDM205 1964 poistettu palveluksesta 1975 == Lähteet == * *
Sevimeliini

Sevimeliini (C10H17SNO) on heterosyklinen ja spirosyklinen orgaaninen yhdiste. Yhdistettä käytetään lääketieteessä Sjögrenin oireyhtymään liittyvän suun kuivumisen hoitoon. ==Ominaisuudet, käyttö ja valmistus== Sevimeliini sitoutuu muskariinireseptoreihin, erityisesti M1-reseptoreihin keskushermostossa ja M3-reseptoreihin sylkirauhasissa. Sevimeliini toimii parasympatomimeettinä ja reseptorien agonistina. Sitoutuminen reseptoreihin lisää syljeneritystä ja siten vähentää suun kuivumista. Sitä käytetään Sjögrenin oireyhtymään liittyvän kuivasuisuuden hoidossa Suomessa sevimeliinillä ei ole myyntilupaa. Sevimeliinin haittavaikutuksia voivat olla runsas hikoilu, huonovointisuus, ripuli, nuha ja näkökentän häiriöt. Sevimeliiniä valmistetaan kolmivaiheisella synteesillä lähtemällä 3-kinuklidinonista. ==Lähteet== Luokka:Lääkkeet
Partanen & Lamusuo

__NOTOC__ Partanen & Lamusuo Oy on vuonna 2009 perustettu kuopiolainen suunnittelu- ja arkkitehtitoimisto, jonka osakkaina ovat taiteilija Jaana Partanen ja arkkitehti Heikki Lamusuo. Kuopion alueen kauppakamariin kuuluva toimistoy on Arkkitehtitoimistojen liiton ATL:n jäsen. Valtakunnallisesti toimivan toimiston päätoimipaikka on Kuopiossa. Yritys on suunnitellut myös julkisia taideteoksia. Vuonna 2019 Partanen & Lamusuo Oy perusti julkisiin ja yksityisiin tiloihin kalusteita valmistavan Paladin ja avasi Kuopion toriaukion laidalle esittelytilan (Palad Showroom). Toimisto on tehnyt myös taiteen kaavan Kuopion Saaristokaupungille. Hanke valmistui vuonna 2007. == Suunnittelutöitä == * Novapoliksen kiinteät rakenteet (2022) * Biorex Seinäjoen sisäarkkitehtuuri, (2021) * Tikkurilan kirkon julkisivutaiteen teokset, (2021) * Eksote, K-sairaala, laajennus/uudisrakennus, konsulttiryhmä Arkkitehtitoimisto Ovaskainen Oy / Partanen & Lamusuo Oy, Lappeenranta (2018) * Bio Rex Sveitsi, Hyvinkää, käyttötarkoituksen muutos ja laajennus (2017) * kylpylähotelli Järvisydän, Rantasalmi (2017) * Evoluutio, n. 1500 m² julkisivutaideteos, Kuopion yliopistollinen sairaala, Kaarisairaala (2015) * Kuopion lentoasema, Finavia, uudistus (2015) * RIISA - Suomen Ortodoksinen kirkkomuseo, peruskorjaus ja näyttelysuunnittelu, Kuopio (2015) * Päiväkoti Hiirulaisenkuja, hirsirakennus Terve Talo -kohde (RT 07-10805), Oulu (2014) * Shanghain maailmannäyttely Expo 2010, Suomen paviljongin näyttelyn suunnittelutyöryhmän jäsen (2010) * KYS, Puijon sairaalan pääaula-alueen ja näytteenoton uudistus, peruskorjaus ja laajennus, sekä kiinto- ja irtokalustesuunnittelu (2009) * Taiteen Kaava (taiteen ja kulttuurin yleissuunnitelma Saaristokaupunkiin) (2007) === Valokuvia suunnittelutöistä === Tiedosto:Evoluutio.jpg|alt=Evoluutio-julkisivutaideteos.|Evoluutio- julkisivutaideteos, KYS Kaarisairaala, 2015, Kuopio. Tiedosto:Jaana Partanen ja Heikki Lamusuo - Ikuisuus (2020) - Tikkurilan kirkon ulkoseinä, Asematie 12a - Tikkurila - Vantaa - 1.jpg|Ikuisuus, Tikkurilan kirkko, 2021, Vantaa. Tiedosto:Jaana Partanen ja Heikki Lamusuo - Toivo (2020) - Tikkurilan kirkon ulkoseinä, Asematie 12a - Tikkurila - Vantaa - 2.jpg|Toivo, Tikkurilan kirkko, 2021, Vantaa. Tiedosto:Jaana Partanen ja Heikki Lamusuo - Toivo (2020) - Tikkurilan kirkon ulkoseinä, Asematie 12a - Tikkurila - Vantaa - 3.jpg|Toivo, Tikkurilan kirkko, 2021, Vantaa. == Palkinnot ja tunnustukset == * Kuopio- stipendi perustein ’’Kuopiolainen taide-, innovaatio- ja yritystoiminnan liitto, joka näkyy positiivisesti Kuopion kaupunkikuvassa,’’ Kuopion kaupunki , (2022) * Savolainen suoraviiva - muotoiluteko -tunnustus, Design Week Kuopio (2018) * Shanghai Expo 2010 maailmannäyttely, Suomen näyttelyn suunnittelukutsukilpailu, jaettu 1. palkinto (2009) * KYS Puijon sairaalan pääaulan arkkitehtuurikutsukilpailu, Pohjois-Savon sairaanhoitopiiri, 1. palkinto (2008) == Lähteet == == Aiheesta muualla == * Arkkitehtitoimisto Partanen & Lamusuo Oy kotisivut Luokka:Suomalaiset arkkitehtitoimistot
Latvanen (Lappeenranta)

Latvanen on Etelä-Karjalassa Lappeenrannassa Pulsassa sijaitseva järvi, joka kuuluu Urpalanjoen vesistöön. == Maantietoa == Järven pinta-ala on 113 hehtaaria eli 1,1 neliökilometriä. Se on 2,4 kilometriä pitkä ja 1,3 kilometriä leveä. Järven muoto on mutkikas ja sen voi mieltää M-kirjaimen muotoiseksi. Näin nähtynä järvellä olisi mutkikas pituuslinja, joka on lähes neljä kilometriä pitkä ja 600 metriä leveä. Järven lounaispäätä kutsutaan Jurkkolanlahdeksi, pohjoispäätä Kirveslahdeksi ja kaakkoisosaa Laajalahdeksi. Laajalahden länsipuolella sijaitsee 400 metriä pitkä Särkiniemi, jonka länsipuolelle jää Rautlahti. Järven yhtenäisyyttä rikkoo Rautlahdella oleva Suurisaari, joka on yksi järven neljästä saaresta. Saarien yhteispinta-ala on yli viisi hehtaaria, mikä on noin 4,5 % järven kokonaispinta-alasta. Suurisaari on 350 metriä pitkä ja 200 metriä leveä. Sen pinta-ala on noin viisi hehtaaria, jolloin muille saarille jää yhteispinta-alaksi muutama aari. Suurisaaren vieressä on Pikkusaari ja saarien lähellä pieni luoto. Myös Särkiniemen rannassa on luoto. Järvi on luodattu ja siitä on julkaistu syvyyskartat. Sen tilavuus on 3,4 miljoonaa kuutiometriä eli 0,0034 kuutiokilometriä. Järven keskisyvyys on 3,0 metriä ja suurin syvyys on 11,3 metriä. Syvin kohta on Jurkkolanlahdella. Rautalahdella sijaitsee lähes seitsemään metriin ulottuva syvänne. Järven rantaviivan pituus on 11,3 kilometriä, josta saarten rantaviivan yhteispituus on noin yksi kilometriä. Sen rannat ovat metsämaata lukuun ottamatta luoteisrantoja, missä kahden maatilan pellot ylettyvät rannoille asti. Järven rannoille on rakennettu yli 20 vapaa-ajan asuntoa. Niille tulee tiet Jurkkolan ja Pulsan kyliltä. Järven pohjoisrantaa seuraa Vainikkalan rata, jolla liikennöidään Luumäeltä Venäjälle. == Vesistösuhteet == Järvi sijaitsee Urpalanjoen vesistössä (vesistöaluetunnus 09) Suuri-Urpalon valuma-alueella (09.006). Järven vedenpinnan korkeus on 63,5 metriä mpy. Järvi saa pääosan vedestään omalta valuma-alueeltaan. Siihen laskee monia ojitettuja ojia sekä ympäristössä sijaitsevia pieniä järviä. Niitä ovat Lavoslampi, Vuorilampi sekä Rautlampi ja Matlampi. Järven lasku-uoma on luontainen oja, joka on junaradan pengerryksen vuoksi oikaistu yhtymään Jussinjokeen. Se laskee Pieni-Urpaloon, jonka laskujoki Kytöjoki laskee Urpalonjärveen. == Lähteet == Luokka:Urpalanjoen vesistö Luokka:Lappeenrannan järvet
Redwood City

Redwood City on kaupunki San Franciscon niemimaalla, Kalifornian osavaltion pohjoisosissa, Yhdysvalloissa. Se kuuluu San Mateon piirikuntaan ja se on piirikunnan hallintokeskus. Kaupungin väkiluku oli vuoden väestönlaskennassa 76 815. Redwood City sijaitsee 43 kilometriä San Franciscosta etelään ja 39 kilometriä San Josésta luoteeseen. Useat teknologianyhtiöt, kuten Box, Informatica, Oracle Corporation, Evernote, Wealthfront ja Electronic Arts pitävät pääkonttoreitaan kaupungissa. ==Kuvia kaupungista== Tiedosto:Redwood City City Hall.jpg|Redwood Cityn kaupungintalo. Tiedosto:San Mateo County History Museum wider.jpg|San Mateon piirikunnan historian museo. Tiedosto:Oracle-October2011.JPG|Oracle Corporationin pääkonttori. ==Lähteet== == Aiheesta muualla == Luokka:Kalifornian kaupungit Luokka:San Mateon piirikunta
Lil Skies

Lil Skies (s. 4. elokuuta 1998 Chambersburg, Pennsylvania, Yhdysvallat), oikealta nimeltään Kimetrius Foose, on yhdysvaltalainen rap-artisti. Hän nousi suosioon kappaleella "Red Roses", jonka hän teki yhdessä rap-artisti Landon Cuben kanssa. "Red Roses" ja "Nowadays" kappaleet pääsivät myös Billboard Hot 100 -listalle. Lil Skies julkaisi ensimmäisen albuminsa "Life Of A Dark Rose" 10. tammikuuta 2018. == Perhe == Kimetriuksen isän nimi on Michael Burton Jr. ja hän on myös tehnyt musiikkia nimellä "Dark Skies". Luokka:Elävät henkilöt Luokka:Vuonna 1998 syntyneet Luokka:Yhdysvaltalaiset hip hop -artistit
Krekilän mylly

Krekilän mylly on Loimaalla sijaitseva nähtävyys ja Krekilän myllyn kesäteatterin näytöspaikka. Krekilän kylässä Niinijoen Kuivakoskessa on ollut mylly satojen vuosien ajan. Loimaa-Seura ylläpitää nykyistä myllyä, johon kuuluu myös raamisaha. Rakennus on korjattu, vesimylly kunnostettu, niin että se jälleen jauhaa 40 vuoden tauon jälkeen. Myllyssä on tilat kesätapahtumille, siellä toimii myös paikallinen kesäteatteri. == Myllyn historia == Nykyinen myllyrakennus on rakennettu vuosina 1916-1917 entisen palaneen tilalle. Saha valmistui 1920 ja rakennuttajana toimi Ypäjältä kotoisin oleva Kalle Virta. Kalle Virran aikana myllyssä oli yksi 25 hevosvoiman tehoinen vesiturbiini. V. 1930 mylläriksi tuli Toivo Lindgren ja hän asensi myllyyn toisen, 60 hevosvoimaisen vesiturbiinin. Lindgren oli muutenkin ammattitaitoinen monella alalla, mylläri, sahuri, sähkömies ja konekorjaaja ja vielä lisäksi erinomainen soittaja ja viihdyttäjä. Hänen aikanaan mylly ja saha toimivat vilkkaasti. Keväällä 1972 Toivo Lindgren sai surmansa auto-onnettomuudessa. Tähän loppui myllyn toiminta. Vuonna 1980 Loimaa-Seuran sihteeri, agronomi Riitta Jumppanen kirjoitti MTV:lle kirjeen, tarjoten Krekilän myllyä ohjelman "Talkootanssit" tekoon. Talkoita kuvattiin kahtena päivänä ja talkoissa oli 150-160 henkeä työssä. Nyt kun mylly oli saatu kuntoon päätettiin hyödyntää sitä ja sen ympäristöä ja näin sai alkunsa kesäteatteri toiminta. == Kesäteatteritoiminta == Krekilän myllyllä toimii harrastajateatteri Krekilän myllyn kesäteatteri, joka aloitti toimintansa 1981. Ensimmäisenä esityksenä nähtiin Eero Tuomolan kirjoittama Kuttujaolla. Joinain vuosina kesäteatterissa on näytelty mm. "Myllyn tarina"," Myllybaari", "Kaunis myllärintytär", "Tukkijoella" sekä "Kruunuhäät", jotka liittyvät alueen historiaan. Kesäteatterissa on valmiudet yli 300:lle katsojalle näkyviltä paikoilta. === Nykytilanne === Vuonna 2018 nähtiin Pekka Puupää kesälaitumilla. Lippuja näytöksiin voi nykyään hankkia netistä. === Hyväntekeväisyys === Kesäteatteri julkaisi vuonna 2014 hyväntekeväisyysnakukalenterin, jonka tuotto oli 10 000 euroa. Rahasumma lahjoitettiin lyhentämättömänä Uusi Lastensairaala 2017 -tukiyhdistykselle. == Lähteet == Luokka:Suomen myllyt Luokka:Kesäteatterit Luokka:Loimaan rakennukset ja rakennelmat Luokka:Loimaan historia Luokka:Loimaan kunta
Luokkajuhla

Luokkajuhla voi tarkoittaa seuraavia: *Luokkajuhla, Ilari Nummen ohjaama suomalainen televisioelokuva vuodelta 2002 *Luokkajuhla (Återträffen), Anna Odellin ohjaama ruotsalainen elokuva vuodelta 2013. == Katso myös == * Luokkakokous (täsmennyssivu)
Brennerin pohjatunneli

Brennerin pohjatunneli on rakenteilla oleva rautatietunneli Itävallan ja Italian välillä Brennersolan lähellä. Valmistuttuaan tunneli kulkee noin 55 kilometriä Itävallan Innsbruckin läheltä Italian Franzensfesteen eli Fortezzaan ja korvaa osan nykyisestä yli 150 vuotta vanhasta Brennerin rautatiestä, joka kulkee Brennersolan kautta. Innsbruckissa tunneli yhdistyy olemassaolevaan rautatietunneliin, jolloin yhtenäisen Alpit alittavan tunnelisysteemin pituudeksi tulee 64 kilometriä, mikä tekee siitä maailman pisimmän rautatietunnelin. Tunnelin arvioidaan valmistuvan vuonna 2032. ==Liikennekäytävä== Tunneli tulee osaksi Pohjoismaista Välimerelle vievää TEN- liikennekäytävää (SCAN-MED), ja sen päätarkoitus on rahtiliikenteen siirtäminen ruuhkautuneesta Brennersolasta. Tunneliin tulee myös matkustajajunia. Tavarajunien suunnittelunopeus on 120 km/h ja matkustajajunien 250 km/h. Euroopan unioni rahoittaa noin puolet tunnelin kustannuksista, Itävallan ja Italian valtiot toisen puolen. Tunneliprojektin arvioidut kustannukset vuoden 2017 rahassa ovat 7,765 miljardia euroa. ==Rakenne== Pohjatunnelin pääosat ovat kaksi 8,1 metriä leveää tunnelia, jotka ovat 40–70 metrin etäisyydellä toisistaan. Kumpaankin päätunneliin tulee yksiraiteinen rautatie. Yhdystunneleita on 333 metrin välein hätäpoistumista varten. Lisäksi päätunnelien välissä samansuuntaisena, 12 metriä alempana kulkee 5 metriä leveä tutkimustunneli, jonka avulla tutkitaan kallion laatua ja siten vähennetään rakennuskustannuksia. Tutkimustunnelia käytetään myös vedenpoistoon. Huoltotunneleita on neljä. Brennerin pohjatunnelin pituuskaltevuus on pohjoisosassa 6,7 promillea ja eteläosassa 4 promillea. Korkein kohta on 790 metriä merenpinnan yläpuolella ja 580 metriä Brennersolan alapuolella. Noin 30 prosenttia tunnelin kaivutyöstä tehdään räjäytyksillä ja 70 prosenttia tunneliporilla, joita on käytössä useita samaan aikaan. ==Lähteet== Luokka:Rautatietunnelit Luokka:Italian rautatieliikenne Luokka:Itävallan rautatieliikenne
Haworth-projektio

Stereokemiassa Haworth-projektio on tapa esittää rengasrakenteisten monosakkaridien eli yksittäisten sokerimolekyylien tietynlainen konfiguraatioksi kutsuttu kolmiulotteinen rakenne rakennekaavana. Projektio on yleinen sakkaridien esitystapa. Projektio on ongelmallinen tilanteissa, joissa molekyylin kemialliset ryhmät ovat sisäisesti liittyneet toisiinsa (esimerkiksi epoksidit), tai silloin kun molekyyliä tulisi kääntää esitystasossa mielekkään kuvan aikaansaamiseksi. Käännettäessä kuvaa, sen kemiallinen merkitys muuttuu (alapuolella olevat ryhmät siirtyvät yläpuolelle ja päinvastoin). Tällöin on parempi käyttää paksuja ja katkoviivoitettuja viivoja sisältäviä stereokemiallisia projektioita. ==Soveltaminen== Alla on esimerkki α-D-glukoosin Haworth-projektiosta (numeroiduin hiiliatomein) verrattuna joihinkin muihin esitystapoihin. Fischerin projektio Haworth- projektio Stereokemiallinen projektio 3D-rakenne Alla on esimerkki α-D-fruktoosin Haworth-projektiosta (numeroiduin hiiliatomein) verrattuna joihinkin muihin esitystapoihin. Haworth-projektio 3D-rakenne Rengasmainen rakenne siis esitetään hieman litistyneenä viisi- tai kuusikulmiona jos renkaassa on vastaavasti 4 tai 5 hiiliatomia. Hiilirunko piirretään viivoin, mutta päihin merkitään hiili- ja vetyatomit näkyviin. Taustalle jää aluksi avoketjuisen sokerin karbonyyli- (=O) ja hydroksidiryhmän (-OH) rangasrakenteen muodostumisessa muodostunut esterisidos (-O-). Rengas on piirretty siten, että vasemmalle puolelle kuvaa jää suuremman numeroinnin hiilet ja oikealle pienemmän. Edustalle jäävä rengasrakenne vahvennetaan/tummennetaan. Esterisidos piirretään oikeaan yläkulmaan kuten kuvissa. Hydroksyyli-, vety- ja muut ryhmät piirretään pystysuoraan viisi/kuusikulmion rungon hiilistä. Jos ryhmät ovat rakenteen alapuolella, piirretään ne alaspäin. Jos ne ovat ylöspäin, ne piirretään ylöspäin. Esitystapaa käytetään myös disakkaridien ja polysakkaridien esittämiseen kuten alla. Maltoosi, diosakkaridi Trehaloosi, disakkaridi Kitiini, polysakkaridi ==Fischer-projektio Haworth-projektioksi== D-glukoosin Fischer- projektio voidaan muuntaa β-D-glukoosiksi Haworth-projektiossa kuten alla. Anomeerisen hiilen (hiili 1) hydroksyyliryhmä tulee renkaan alapuolelle, jos halutaan piirtää α-D-glukoosi Haworth-projektiona. ==Historia== pienoiskuva|180x180px|Alkuperäistyyppinen Haworth-projektio (α-D-glukoosi). Haworth-projektio on nimetty Walter Haworthin mukaan. Hän keksi projektion hieman ennen 1930-lukua helpottamaan sakkaridien esitystä sillä tätä ennen käytetty Fischerin projektio oli monille kemiaa opiskeleville vaikeatulkintainen. Alkuperäisissä Haworth-projektioissa ei käytetty leveneviä ja paksunnettuja viivoja (kuva).WN Haworth, "The Constitution of the Sugars," Longmans, Green & Co., Lontoo, 1929, s. 1–46 Nykyisen kaltaisia leveneviä ja paksunnettuja viivoja alettiin käyttää ainakin jo vuonna 1930 joissain rengasrakennekaavoissa. ==Katso myös== *Anomeeri *Fischerin projektio *Lewis- rakenne *Newman-projektio *Viivakaava ==Lähteet== Luokka:Stereokemia Luokka:Kemialliset kaavat
Jazz Jackrabbit (pelisarja)

Jazz Jackrabbit on Epic MegaGamesin kehittämä tasohyppelypelien sarja. Pelitrilogia julkaistiin vuosina 1994–2002. == Pelit == * Jazz Jackrabbit (1994), DOS ** Jazz Jackrabbit CD-ROM ** Jazz Jackrabbit: Holiday Hare 1994, lisäosa ** Jazz Jackrabbit: Holiday Hare 1995, lisäosa * Jazz Jackrabbit 2 (1998), Macintosh, Windows ** Jazz Jackrabbit 2: Holiday Hare 98 ** Jazz Jackrabbit 2: The Secret Files ** Jazz Jackrabbit 2: The Christmas Chronicles * Jazz Jackrabbit (2002), Game Boy Advance ; Perutut julkaisut * Jazz Jackrabbit 3 (myös nimellä Jazz Jackrabbit 3D: Adventures of a Mean Green Hare) == Aiheesta muualla == * Pelisarja MobyGamesissä Luokka:Videopelisarjat
Fernando López Miras

Fernando López Miras (s. 4. lokakuuta 1983 Lorca) on espanjalainen Kansanpuolueen poliitikko ja Murcian itsehallintoalueen johtaja. El Economista. Viitattu 20.9.2018 Región de Murcia. Viitattu 20.9.2018 López Miras oli Murcian lakiasäätävän kokouksen (Asamblea Regional de Murcia) jäsen 2011–2014. Hän on ollut Banco Español de Créditon ja Banco de Valencian johtaja. López Miras on suorittanut oikeustieteen tutkinnon ja liiketoimintajohtamisen MBA-tutkinnon. == Lähteet == === Viitteet === Luokka:Vuonna 1983 syntyneet Luokka:Espanjan kansanpuolueen poliitikot Luokka:Elävät henkilöt
Denise Crosby

Denise Crosby (s. 24. marraskuuta 1957 Los Angeles, Kalifornia, Yhdysvallat) on yhdysvaltalainen näyttelijä ja kuuluisan Crosbyn näyttelijäsuvun jäsen. Hänet muistetaan muun muassa luutnantti Tasha Yarin roolista TV-sarjassa Star Trek – uusi sukupolvi. Ennen läpimurtoaan näyttelijänä, Crosby poseerasi Playboyssa vuonna 1979. Denise Crosbyn vanhemmat olivat laulaja-näyttelijä Dennis Crosby ja Marilyn Scott. Isänpuoleiset isovanhemmat olivat näyttelijät Bing Crosby ja Dixie Lee.https://www.imdb.com/name/nm0000344/bio?ref_=nm_ov_bio_sm Crosby avioitui ensimmäisen kerran 21. toukokuuta 1983 ohjaaja-tuottaja Geoffrey Edwardsin kanssa, mutta liitto päättyi eroon vuonna 1990. Toistamiseen Crosby avioitui vuonna 1995 näyttelijä Ken Sylkin kanssa. Tästä liitosta heillä on yksi vuonna 1998 syntynyt poika. Playboy-malli Pat Sheehan, Dennis Crosbyn ensimmäinen vaimo, oli Denise Crosbyn äitipuoli. Dennis Crosbyn vanhemmat eivät olleet naimisissa keskenään. Isoisänsä Bing Crosbyn kuollessa Denise Crosby oli 19-vuotias, mutta he eivät kuitenkaan olleet koskaan tavanneet.http://www.startrek.com/database_article/crosby-cast == Lähteet == Luokka:Star Trek Luokka:Yhdysvaltalaiset näyttelijät Luokka:Vuonna 1957 syntyneet Luokka:Elävät henkilöt
BFS

BFS on lyhenne, joka voi tarkoittaa seuraavia: * Big Falcon Spaceship, SpaceX:n avaruusaluskonsepti * Be File System, BeOS:lle kehitetty tiedostojärjestelmä * Boot File System, UnixWaren tiedostojärjestelmä * Best- first search, polunhakualgoritmi * Basic feasible solution, lineaarisen ohjelmoinnin konsepti * Belfastin kansainvälinen lentoasema, IATA-koodi BFS
Terry Farrell (näyttelijä)

Terry Farrell (s. 19. marraskuuta 1963 Cedar Rapids, Iowa, Yhdysvallat) on yhdysvaltalainen näyttelijä, joka tunnetaan muun muassa roolistaan Jadzia Dax:ina TV-sarjassa Star Trek: Deep Space Nine. Ennen tätä hänellä oli merkittävä rooli kauhuelokuvassa Hellraiser 3. Näiden lisäksi Farrellilla ei juurikaan ole ollut rooleja valtavirtaelokuvissa, vaan hän on näytellyt suoraan televisio- tai videolevitykseen päätyneissä pienen budjetin elokuvissa. Vuonna 1998 hän sai roolin Paramount-yhtiön komediasarjassa Tohtori Becker, mutta neljän tuotantokauden jälkeen hänet korvattiin Nancy Travisilla. Syyskuussa 2002 Farrell avioitui puhelinyhtiö Sprintin johtajistoon kuuluneen Brian Bakerin kanssa. Liitto päättyi eroon vuonna 2015. Maaliskuussa vuonna 2018 Farrell avioitui toistamiseen tuottaja-ohjaaja Adam Nimoyn kanssa lyhyeen avioliittoon . Adam Nimoyn isä oli alkuperäisessä Star Trek-sarjassa Spockia näytellyt Leonard Nimoy. ==Lähteet== Luokka:Star Trek Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
Ossi Tanner

Ossi Tanner (s. 21. huhtikuuta 1997 Helsinki) on suomalainen pianisti, joka voitti Tampereen pianokilpailun 2017 ja Leevi Madetojan pianokilpailun 2015. Hän on esiintynyt solistina mm. Radion sinfoniaorkesterin, Sinfonia Lahden, Tampere Filharmonian, Oulu Sinfonian sekä Keski-Pohjanmaan kamariorkesterin kanssa. == Ura == Tanner valittiin Sinfonia Lahden kauden 2017–2018 residenssitaiteilijaksi. Hän on tehnyt yhteistyötä muusikoiden, kuten Hannu Linnun, Klaus Mäkelän, Arto Noraksen, Sakari Oramon ja Réka Szilvayn kanssa. Tanner on esiintynyt Suomessa mm. Kuhmon kamarimusiikissa, Naantalin musiikkijuhlilla, Turun musiikkijuhlilla ja Mäntän musiikkijuhlilla. Tanner on konsertoinut mm. Ruotsissa, Virossa, Norjassa, Venäjällä, Puolassa, Saksassa, Belgiassa, Ranskassa, Italiassa ja Kroatiassa. Pro Musica -säätiö valitsi Tannerin vuoden nuoreksi muusikoksi vuonna 2015. == Nuoruus == Tanner asui nuorena Yhdysvalloissa ja Belgiassa, kunnes muutti perheen mukana Suomeen 10-vuotiaana. Tanner valmistui Sibelius-lukiosta ja opiskeli Taideyliopiston Sibelius-Akatemiassa. == Lähteet == == Aiheesta muualla == * Tannerin kotisivut Luokka:Suomalaiset pianistit Luokka:Vuonna 1997 syntyneet Luokka:Elävät henkilöt
Any Day Now

Any Day Now voi tarkoittaa ainakin seuraavia: * Erilaiset ystävät (Any Day Now), yhdysvaltalainen draamasarja vuosilta 1998–2002 * Any Day Now eli Vandaag of morgen, alankomaalainen tieteiselokuva vuodelta 1976 * Any Day Now, yhdysvaltalainen elokuva vuodelta 2012 * Any Day Now, Joan Baezin albumi vuodelta 1968 * Any Day Now, Scott Walkerin albumi vuodelta 1973 * Any Day Now, The Legendary Pink Dots -yhtyeen albumi vuodelta 1988.
Imposters

Imposters on yhdysvaltalainen mustan huumorin televisiosarja. Sen esittäminen aloitettiin Yhdysvalloissa NBC Universalin omistamalla Bravo-kanavalla 7. helmikuuta 2017. Sarja jäi kahden tuotantokauden mittaiseksi. Toisen kauden viimeinen jakso esitettiin kesäkuussa 2018 Bravon kanavalla. == Näyttelijät == == Tuotanto == Alkujaan sarjan nimenä oli My So Called Wife. Huhtikuussa 2017 Bravo vahvisti tilanneensa toisen tuotantokauden ja seuraavan vuoden kesäkuussa he vahvisti lopettavansa sarjan kahteen kauteen. == Vastaanotto == Sarjan on saanut suurimmaksi osaksi ylistäviä arvosteluja. Metacritic-sivusto antoi sille 70/100 pistettä. Rotten Tomatoes -sivusto antoi sille täydet 100 % ylistäen käsikirjoitusta ja yllättäviä juonenkäänteitä. The Hollywood Reporter -sivuston arvostelija Daniel Fienberg kiteytti sarjan lauseeseen "Matalat panokset ja draamaa niukasti, mutta todella hyvin esitettynä". == Lähteet == == Aiheesta muualla == * Imposters BravoTV:n sivustolla * Luokka:2010-luvun yhdysvaltalaiset draamakomediasarjat Luokka:Bravon televisio-ohjelmat
Bettingen

Bettingen on kunta Sveitsissä Basel-Stadtin kantonissa. Kunnassa on runsaat 1 000 asukasta. == Maantiede == Bettingen sijaitsee Reinin pohjoisrannalla. Kunta rajoittuu Riehenin kaupunkiin ja Saksan Baden-Württembergiin: idässä naapurikuntia ovat Inzlingen ja Grenzach-Wyhlen. == Lähteet == * === Viitteet === == Aiheesta muualla == * Luokka:Basel-Stadtin kunnat